Seletuskiri.
Narva linnas on valimiste jaoskonnakomisjonide piirkonnad ja asukohad määratud 2002.a. 14.augusti linnavalitsuse määrusega nr. 833. Vastavalt sellele on moodustatud 14 jaoskonda. Kuni käesoleva ajani on need linna vajadusi rahuldanud, kuid eelmistel kohaliku omavalitsuse valimistel sai linna valimiskomisjon märkusi TÜ Narva Kolledzis asuva jaoskonna nr.9 kohta. Jaoskonnakomisjon töötas keldris kus oli tõmbetuul ja treppidest käimine oli raskendatud valijatele. Valimiste päeval asetses jaoskonnakomisjon kolledzi fuajees. Kuna TÜ Narva Kolledzis toimub õppetöö ka avatud ülikooli vormis (st laupäeviti ja pühapäeviti) siis oli nurinat ka kolledzi administratsiooni poolt. Lisaks peame maksma kolledzile ka üüri ruumide kasutamise eest. 


Eespool toodud asjaolusid arvestades on ettepanek viia jaoskonnakomisjon nr. 9 üle Narva Linna Lasteaia „Kaseke” ruumidesse aadressil Energia 4 A. Hoone asub jaoskonna territooriumi keskel, võimalik on korraldada valimised 1 korrusel välisukse  juures asuvas saalis. Probleemiks jääb eelhääletamise ruumi väikene mahutavus, kuid muud tingimused muutuvad paremaks.

